La SPAB inicia el curs amb un nou rastell solidari
2025-07-24

La Societat Protectora d’Animals de Burjassot (SPAB), comptant amb la col·laboració i ajuda de la regidoria de Benestar Animal, dirigida per Olga Camps, iniciarà el nou curs amb una nova acció solidària encaminada a recaptar fons per als animals que té al seu càrrec.

En aquesta ocasió, la Plaça de l’Ajuntament del municipi acollirà, el diumenge 23 de setembre de 10 a 20 hores una nova edició del seu Rastell Solidari que, oferint gran diversitat d’articles a preus molt assequibles, té com a objectiu recaptar la major quantitat de diners per a cuidar dels peludets de la SPAB.

No faltarà la taula solidària i informativa, la venda de tasses, samarretes, motxilles, etc, i també es podrà adquirir ja la loteria de Nadal de la Protectora. Així mateix, també es vendran articles de segona mà com a electrònica, parament de la llar, joguets, bijuteria, llibres i roba.

Tot el benefici serà íntegre per a la cura dels animals.